Κεντζί Ζιράκ

Ο Κεντζί Ζιράκ (Kendji Girac, γεννημένος ως Kendji Jason Maillié ; 3 Ιουλίου 1996) είναι Γάλλος τραγουδιστής. Είναι ο νικητής της τρίτης σεζόν του μουσικού διαγωνισμού The Voice: la plus belle voix από την ομάδα του Μίκα. Έχει κυκλοφορήσει τρεις δίσκους, Kendji, Ensemble και Amigo, καθώς και αρκετά singles που έχουν γίνει επιτυχίες. Ο τέταρτος δίσκος του με τίτλο Mi Vida θα κυκλοφορήσει στις 9 Οκτωβρίου 2020.

 Το νεότερο μέλος μιας καταλανικής οικογένειας, ο Κεντζί γεννήθηκε στην πόλη Μπερζεράκ του διαμερίσματος Ντορντόν και μεγάλωσε στο Σεντ-Αστιέγ. Το ύψος του είναι 1.67μ Έμαθε κιθάρα και τραγούδι από τον παππού του. Σε ηλικία 16 ετών εγκατέλειψε το σχολείο για να εργαστεί στην οικογενειακή επιχείρηση. Η μητρική του γλώσσα είναι τα καταλανικά. Απέκτησε κάποια φήμη όταν κυκλοφόρησε τα τραγούδια του στο διαδίκτυο. Η gypsy έκδοση του τραγουδιού "Bella" του Maître Gims έγινε γρήγορα viral. Το βίντεό του έλαβε 3.8 εκατ. προβολές. Άλλο δημοφιλές τραγούδι που ανέβασε στο διαδίκτυο ήταν το "Si j'étais president" του Gérard Lenorman. Στην τρίτη σεζόν του The Voice: la plus belle voix, διαγωνίστηκε με το τραγούδι "Bella" των Maître Gims, στο δεύτερο επεισόδιο το οποίο προβλήθηκε στις 18 Ιανουαρίου 2014, όπου μόνο ο κριτής Μίκα γύρισε την καρέκλα του ενώ οι υπόλοιποι τρεις κριτές Florent Pagny, Jenifer και Garou δεν γύρισαν. Στα battles, που προβλήθηκαν στις 8 Μαρτίου 2014, ο Μίκα τον έβαλε απέναντι στην Youness να τραγουδήσουν το "Tous les mêmes" του Στρομαέ. Ο Κεντζί πέρασε στην επόμενη φάση όπου ερμήνευσε το "Hotel California" των The Eagles στις 29 Μαρτίου 2014. Στα ζωντανά σόου ο Κεντζί ερμήνευσε το "Ma philosophie" της Amel Bent (5 Απριλίου 2014), το "Mad World" των Tears for Fears (19 Απριλίου 2014) και το "Allumer le feu" του Johhny Halliday (19 Απριλίου 2014). Στον ημιτελικό της 3ης Μαΐου 2014 τραγούδησε το "Belle" των Garou & Daniel Lavoie και πέρασε στον τελικό ως ο μοναδικός υποψήφιος από την ομάδα του Μίκα. Στον τελικό (10 Μαΐου 2014), τραγούδησε το "Amor de mis amores" / "Volare" των Gipsy Kings, το "Temps à nouveau" του Jean-Louis Aubert και το "L'Aigle noir" της Barbara. Κέρδισε την πρώτη θέση με το 51% της ψήφου του κοινού έναντι 21% του δεύτερου Maximilien Philippe, με τον Αμίρ Χαντάντ να κατακτά την τρίτη θέση με 18% και τον Wesley να έρχεται τέταρτος με 10%. Μετά τη νίκη του κυκλοφόρησε το πρώτο του EP και τον Αύγουστο του 2014 κυκλοφόρησε τον πρώτο του δίσκο. Το πρώτο του single ήταν το γαλλο-ισπανικό τραγούδι "Color Gitano", που κυκλοφόρησε τον Ιουνίο του 2014 και ο πρώτος ολοκληρωμένος δίσκος κυκλοφόρησε τον Σεπτέμβριο. Το Δεκέμβριο του 2014, κέρδισε δύο μουσικά βραβεία NRJ του Καλύτερου Γαλλόφωνου Τραγουδιστή της Χρονιάς και του Καλύτερου Γαλλόφωνου Τραγουδιού της Χρονιάς για το "Color Gitano". Ο δίσκος του Kendji πούλησε 600,000 αντίτυπα μέχρι τον Ιανουάριο του 2015 και πάνω από ένα εκατομμύριο αντίτυπα μέχρι τον Οκτώβριο του 2015, κάνοντάς το τον δεύτερο δίσκο με τις περισσότερες πωλήσεις στη Γαλλία μετά το Racine Carrée του Στρομαέ. Μέχρι σήμερα, έχουν πουληθεί σχεδόν 1.2 εκατ. αντίτυπα. Σήμερα είναι ο μοναδικός συμμετέχοντας του The Voice με τον μεγαλύτερο αριθμό πωλήσεων. Το επόμενο single του με τον τίτλο "Andalouse" αποδείχθηκε ακόμα πιο πετυχημένο εμπορικά. Άλλα σημαντικά singles περιλαμβάνουν το "Conmigo" από τον δίσκο Kendji που κυκλοφόρησε στις 4 Μαΐου 2015. Ο δεύτερος δίσκος του με τον τίτλο Ensemble κυκλοφόρησε στις 30 Οκτωβρίου 2015. Σημαντικά singles από τον δεύτερο δίσκο είναι τα "Me Quemo", "Les yeux de la mama" και "No Me Mirès Màs". Ο τρίτος δίσκος του με τίτλο Amigo κυκλοφόρησε στις 31 Αυγούστου 2018. Σημαντικά singles από τον τρίτο δίσκο είναι τα "Maria Maria", "Pour oublier", "Tiago" και "Que Dieu me pardonne". Τα περισσότερα τραγούδια γράφτηκαν από τον ίδιο. Ο δίσκος έγινε τρεις φορές πλατινένιος στη Γαλλία. Ο τέταρτος δίσκος του με τίτλο Mi Vida θα κυκλοφορήσει στις 9 Οκτωβρίου 2020. Singles από τον τέταρτο δίσκο τα οπoία έχουν ήδη κυκλοφορήσει είναι το "Habibi" και το "Dernier Métro". Ως τραγουδιστής *Did not appear in the official Belgian Ultratop 50 charts, but rather in the bubbling under Ultratip charts. For Ultratip peaks, added 50 positions to arrive at an equivalent Ultratop position Συμμετοχή σε δίσκους άλλων καλλιτεχνών Πολυμέσα σχετικά με το θέμα Kendji Girac στο Wikimedia Commons